**ΕΝΗΜΕΡΩΣΗ ΓΙΑ ΠΑΝΕΛΛΗΝΙΑ ΗΜΕΡΑ ΑΘΛΗΤΙΣΜΟΥ**

Αγαπητοί γονείς – κηδεμόνες,

η Δευτέρα 2 Οκτωβρίου 2017 έχει οριστεί ως η 4η Πανελλήνια Ημέρα Σχολικού Αθλητισμού. Η ημέρα αυτή είναι αφιερωμένη εξ ολοκλήρου στον Αθλητισμό. Εφόσον, λοιπόν, ο καιρός μας το επιτρέψει, τα παιδιά θα προσέλθουν στο σχολείο με αθλητική ενδυμασία και χωρίς σάκες.

Αρχικά, τα παιδιά θα παίξουν στην αυλή διάφορα παιχνίδια και κατά ομάδες θα ασκηθούν στην αναρρίχηση στον εξαιρετικό στίβο εκπαιδευτικής αναρρίχησης που διαθέτει το σχολείο μας. Στη συνέχεια τα παιδιά, με τη συνοδεία όλου του εκπαιδευτικού προσωπικού, θα επισκεφτούν αθλητικές εγκαταστάσεις. Συγκεκριμένα, τα παιδιά των τάξεων Α΄- Ε΄ θα επισκεφτούν τις αθλητικές εγκαταστάσεις του γηπέδου και θα ασχοληθούν με αθλοπαιδιές, με τα αγωνίσματα του στίβου και με ομαδικά αθλήματα (μπάσκετ – ποδόσφαιρο – βόλεϊ). Τα παιδιά της ΣΤ΄ τάξης θα επισκεφτούν τον Όμιλο Αντισφαίρισης «Απόλλων».

Το αγωνιστικό πρόγραμμα θα ολοκληρωθεί στις 12:30 και στη συνέχεια τα παιδιά θα επιστρέψουν στο σχολείο και θα σχολάσουν (περίπου στις 13:00). Προϋπόθεση για την συμμετοχή των παιδιών είναι να έχει προσκομιστεί στο σχολείο το Ατομικό Δελτίο Υγείας Μαθητή (το οποίο υπολείπεται ακόμα για τα περισσότερα παιδιά της Δ΄ τάξης και για ελάχιστα παιδιά των υπολοίπων τάξεων). Επίσης, μην αμελήσετε να συμπληρώσετε τη σχετική υπεύθυνη δήλωση που θα σας δώσουν τα παιδιά σας. Σε περίπτωση που για οποιονδήποτε λόγο δεν επιθυμείτε τη συμμετοχή των παιδιών σας στις αθλητικές δραστηριότητες, παρακαλούμε να μας ενημερώσετε τηλεφωνικώς στο 2243029190. Φροντίστε, τέλος, την ημέρα εκείνη να έχουν μαζί τους καπελάκι, νερό και φαγητό.

ο Διευθυντής

Κόκκινος Νομικός

**ΕΝΗΜΕΡΩΣΗ ΓΙΑ ΠΑΝΕΛΛΗΝΙΑ ΗΜΕΡΑ ΑΘΛΗΤΙΣΜΟΥ**

Αγαπητοί γονείς – κηδεμόνες,

η Δευτέρα 2 Οκτωβρίου 2017 έχει οριστεί ως η 4η Πανελλήνια Ημέρα Σχολικού Αθλητισμού. Η ημέρα αυτή είναι αφιερωμένη εξ ολοκλήρου στον Αθλητισμό. Εφόσον, λοιπόν, ο καιρός μας το επιτρέψει, τα παιδιά θα προσέλθουν στο σχολείο με αθλητική ενδυμασία και χωρίς σάκες.

Αρχικά, τα παιδιά θα παίξουν στην αυλή διάφορα παιχνίδια και κατά ομάδες θα ασκηθούν στην αναρρίχηση στον εξαιρετικό στίβο εκπαιδευτικής αναρρίχησης που διαθέτει το σχολείο μας. Στη συνέχεια τα παιδιά, με τη συνοδεία όλου του εκπαιδευτικού προσωπικού, θα επισκεφτούν αθλητικές εγκαταστάσεις. Συγκεκριμένα, τα παιδιά των τάξεων Α΄- Ε΄ θα επισκεφτούν τις αθλητικές εγκαταστάσεις του γηπέδου και θα ασχοληθούν με αθλοπαιδιές, με τα αγωνίσματα του στίβου και με ομαδικά αθλήματα (μπάσκετ – ποδόσφαιρο – βόλεϊ). Τα παιδιά της ΣΤ΄ τάξης θα επισκεφτούν τον Όμιλο Αντισφαίρισης «Απόλλων».

Το αγωνιστικό πρόγραμμα θα ολοκληρωθεί στις 12:30 και στη συνέχεια τα παιδιά θα επιστρέψουν στο σχολείο και θα σχολάσουν (περίπου στις 13:00). Προϋπόθεση για την συμμετοχή των παιδιών είναι να έχει προσκομιστεί στο σχολείο το Ατομικό Δελτίο Υγείας Μαθητή (το οποίο υπολείπεται ακόμα για τα περισσότερα παιδιά της Δ΄ τάξης και για ελάχιστα παιδιά των υπολοίπων τάξεων). Επίσης, μην αμελήσετε να συμπληρώσετε τη σχετική υπεύθυνη δήλωση που θα σας δώσουν τα παιδιά σας. Σε περίπτωση που για οποιονδήποτε λόγο δεν επιθυμείτε τη συμμετοχή των παιδιών σας στις αθλητικές δραστηριότητες, παρακαλούμε να μας ενημερώσετε τηλεφωνικώς στο 2243029190. Φροντίστε, τέλος, την ημέρα εκείνη να έχουν μαζί τους καπελάκι, νερό και φαγητό.

ο Διευθυντής

Κόκκινος Νομικός